CELEX: 32015D0029
Language: fi
Date: 2015-09-04 00:00:00
Title: Euroopan keskuspankin päätös (EU) 2015/1574, annettu 4 päivänä syyskuuta 2015, keskuspankkirahoitusta koskevasta kiellosta ja kansallisten keskuspankkien maksamista koroista valtion talletuksille annetun päätöksen EKP/2014/8 muuttamisesta (EKP/2015/29)

22.9.2015   
            
            
               FI
            
            
               Euroopan unionin virallinen lehti
            
            
               L 245/12
            
         EUROOPAN KESKUSPANKIN PÄÄTÖS (EU) 2015/1574,
   annettu 4 päivänä syyskuuta 2015,
   keskuspankkirahoitusta koskevasta kiellosta ja kansallisten keskuspankkien maksamista koroista valtion talletuksille annetun päätöksen EKP/2014/8 muuttamisesta (EKP/2015/29)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 132 artiklan 1 kohdan toisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 34.1 artiklan toisen luetelmakohdan,
   sekä katsoo seuraavaa:
   
               (1)
            
            
               Euroopan keskuspankin päätöksessä EKP/2014/8 (1) määritetään markkinakorot, joita sovelletaan korkokattoina talletuksille, joita valtiot ja julkisen sektorin elimet pitävät kansallisissa keskuspankeissa olevilla tileillään. Tämä auttaa EKP:n neuvostoa valvomaan, että kansalliset keskuspankit noudattavat Euroopan unionin toiminnasta tehdyn sopimuksen 123 artiklassa vahvistettua keskuspankkirahoitusta koskevaa kieltoa.
            
         
               (2)
            
            
               Eurepoindeksi täsmennettiin päätöksen EKP/2014/8 1 artiklan d kohdassa euromääräisiin määräaikaistalletuksiin sovellettavaksi vakuudelliseksi markkinakoroksi. Eurepoindeksi lakkautettiin 2 päivänä tammikuuta 2015. Euromääräisiin määräaikaistalletuksiin sovellettavana vakuudellisena markkinakorkona käytetään jatkossa juoksuajaltaan vastaavia STOXX EUR GC Pooling -indeksejä.
            
         
               (3)
            
            
               Päätös EKP/2014/8 olisi näin ollen muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Päätöksen EKP/2014/8 1 artiklan d kohta korvataan seuraavasti:
   
      
                  ”d)
               
               
                  ’vakuudellisella markkinakorolla’ i) juoksuajaltaan vastaavia STOXX EUR GC Pooling -indeksejä euromääräisille määräaikaistalletuksille ja ii) vastaavaa korkoa muun valuutan määräisille määräaikaistalletuksille.”
               
            
   2 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Frankfurt am Mainissa 4 päivänä syyskuuta 2015.
      
         
            EKP:n puheenjohtaja
         
         Mario DRAGHI
      
   
   
      (1)  Euroopan keskuspankin päätös EKP/2014/8, annettu 20 päivänä helmikuuta 2014, keskuspankkirahoitusta koskevasta kiellosta ja kansallisten keskuspankkien maksamista koroista valtion talletuksille (2014/303/EU) (EUVL L 159, 28.5.2014, s. 54).